送周秀實知新昌
作者：晁說之
朝代：宋

paragraphs: 尊公文律自瑰奇，雖持使節未相宜。
子敝青袍哦五字，州家不喜縣家嗤。
十年主簿今遷陟，縣衙簿尉來趨揖。
越絕山川舒嘯時，莫歎鑑湖今幾尺。
鑑湖幾尺吾其那，聞道新昌佛仍大。
昔賢墨妙誰識之，一日清風千嶂破。
人間月色過中秋，天際風光稱遠遊。
陽關本是西州曲，鷺舞蘭橈不解愁。